DECRETO DE ALCALDÍA DE REMISIÓN AO XULGADO DO CONTENCIOSO-ADMINISTRATIVO NÚM.2 DE PONTEVEDRA DO EXPEDIENTE RELATIVO AO PROCEDEMENTO ABREVIADO 296/2020. DEMANDANTE: SILVIA CARBALLO ABAL.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 11/02/2021)

O Alcalde, en data 25/01/2021, ditou o seguinte Decreto: Visto o requirimento do Xulgado do Cont.-Administrativo núm.2 de Pontevedra, mediante o que se reclama a remisión do expediente administrativo relacionado co recurso interposto por dona Natalia Francisca Belfakir Altonaga, resultan relevantes os seguintes: 1.- No mes de decembro do 2020 recibiuse oficio do Xulgado do Contencioso-Administrativo nº 2 de Pontevedra, polo que se requiría a remisión do expediente administrativo relativo ao recurso presentado por dona Natalia Francisca Belfakir Altonaga contra as bases reguladoras da convocatoria de procesos selectivos para cubrir prazas vacantes no Concello de Pontevedra incluídas nas OEP 2017 e 2020 (Expediente 2020/BASESPS/004). 2.- Como interesados no procedemento figuran a totalidade dos aspirantes á praza de Técnico de administración Xeral, incluídos na lista definitiva de admitidos e excluídos publicada no BOP Nº 250 DO 30/12/2020: 1.- De acordo co artigo 49 da Lei 29/1998, do 13 de xullo, reguladora da Xurisdición Contenciosa-Administrativa, a resolución pola que se acorda remitir o expediente se lle notificará, nos cinco días seguintes da súa adopción, a cantos aparezan como interesados nel, emprazándolles para que poidan personarse como demandados no prazo de nove días.2.- Correspóndelle ao Alcalde dirixir o goberno e administración municipal ostentando, así mesmo, aquela competencia, considerada de carácter residual, de conformidade co disposto no artigo 124.4 b) da Lei 7/85, de 2 de abril reguladora das bases do réxime local na súa redacción dada pola Lei 57/2003 de modernización do Goberno Local e no artigo 13.2 b) do Regulamento Orgánico do Goberno e da Administración do Concello de Pontevedra.3.- O artigo 124.4 l) da Lei 7/85 reguladora das bases do réxime local e o artigo 13.2 l) do Regulamento orgánico do Goberno e da Administración do Concello de Pontevedra, atribúen á alcaldía o exercicio de accións xudiciais e administrativas, a defensa do Concello nas materias da súa competencia e, no caso de urxencia, en materias de competencia do Pleno, debendo neste suposto, dar conta ao Pleno na primeira sesión que celebre para a súa ratificación. Atendendo aos antecedentes e fundamentos xurídicos expostos esta Alcaldía, no exercicio das súas atribucións, 1.- Remitir ao Xulgado do Contencioso-Administrativo núm.2 de Pontevedra, o expediente administrativo 2020/BASESPS/004 relativo ao recurso presentado contra as bases reguladoras da convocatoria de procesos selectivos para cubrir prazas vacantes no Concello de Pontevedra incluídas nas OEP 2017 e 2020 (P. O. 00296/2020). Recurso interposto por dona Natalia Francisca Belfakir Altonaga.2.- Notificar de inmediato a interposición do recurso contencioso-administrativo aos interesados sinalados na parte expositiva, emprazándolle para que, de estimalo procedente, poida comparecer e constituírse en parte no prazo de nove días, contados dende o día seguinte a recepción da notificación, mediante procurador con asistencia de letrado ou valéndose tan só de avogado.3.- Publicar no Boletín Oficial da Provincia (BOP) a interposición do recurso contencioso-administrativo, emprazándolles para que, de estimalo procedente, poidan comparecer e constituírse en parte no prazo de nove días, contados dende o día seguinte a publicación. Así o dispón e asina o Excmo. Sr. Alcalde, do que eu, Secretario da Administración Municipal do Excmo. Concello de Pontevedra, dou fe ”.